CELEX: C2007/082/92
Language: hu
Date: 2007-04-14 00:00:00
Title: T-34/07. sz. ügy: 2007. február 7-én benyújtott kereset – Karen Goncharov kontra OHIM – DSB (DSBW)

14.4.2007   
            
            
               HU
            
            
               Az Európai Unió Hivatalos Lapja
            
            
               C 82/43
            
         2007. február 7-én benyújtott kereset – Karen Goncharov kontra OHIM – DSB (DSBW)
   (T-34/07. sz. ügy)
   (2007/C 82/92)
   A keresetlevél nyelve: német
   Felek
   
      Felperes: Karen Goncharov (Moszkva, Oroszország) (képviselők: G. Hasselblatt és A. Späth ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: DSB (Koppenhága, Dánia)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a Belső Piaci Harmonizációs Hivatal második fellebbezési tanácsának 2006. december 4-i R1330/2005-2. sz. határozatát;
            
         
               —
            
            
               az OHIM-ot kötelezze saját, valamint a felperes költségeinek viselésére;
            
         
               —
            
            
               amennyiben a DSB beavatkozóként vesz részt az eljárásban, a beavatkozót kötelezze saját költségei viselésére.
            
         Jogalapok és fontosabb érvek
   
      A közösségi védjegy bejelentője: A felperes.
   
      Az érintett közösségi védjegy: A „DSBW ”szóvédjegy a 39., 41., 43. és 44. osztályba tartozó szolgáltatások vonatkozásában (lajstromszám: 2 852 143).
   
      A felszólalási eljárásban hivatkozott védjegy vagy megjelölés jogosultja: DSB.
   
      A hivatkozott védjegy vagy megjelölés: A „DSB ”szóvédjegy (2 292 290. sz. közösségi védjegy) a 35-37., 39., 41. és 43. osztályba tartozó szolgáltatások vonatkozásában, amelyek közül a felszólalás a 39., 41. és 43. osztály vonatkozásában történő lajstromozás ellen irányul.
   
      A felszólalási osztály határozata: A felszólalás elutasítása.
   
      A fellebbezési tanács határozata: A megtámadott határozat hatályon kívül helyezése és helyt adás a fellebbezésnek.
   
      Jogalapok: a fellebbezési osztály tévesen indul ki abból, hogy a „DSBW ”védjegy lajstromozása a 40/94/EK rendelet (1) 8. cikke (1) bekezdése b) pontjában foglalt kizáró okba ütközik; az ütköző védjegyek között nem áll fenn az összetévesztés veszélye.
   
      (1)  A közösségi védjegyről szóló, 1993. december 20-i 40/94/EK módosított tanácsi rendelet (HL 1994. L 11., 1. o., magyar nyelvű különkiadás 17. fejezet, 1. kötet, 146. o.).